STATVTVM est, vt in festiuitatibus XII. Apostolorum, Credo in vnum Deum, ad Missam maiorem dicatur, siue ad alias quaslibet Missas, quæ extra Conuentum cantantur. Causa instituti huius fuit, aliarum Ecclesiarum,  pene omnium rationabilis mos, quem ab antiquis Patribus institutum retinent, vt in illorum festis professionem fidei Christianæ decantent, super quos,  per quos principaliter post Christum fides Ecclesiæ fundata est; scribente hoc idem magno Apostolo Paulo Ephesiis, cum dicit: Superædificati super fundamentum Apostolorum,  Prophetarum,  reliqua.